من أوبريت " شهرزاد" تقديم فرقة سيد درويش وعمر وصفي يوم 6 يونيو 1921 الجنود: دقت طبول الحرب ياخيالة وآدي الساعة دي ساعة الرجالة زعبله: انظروا لأهلكم نظرة وداع مرة مافيش بعدها إلا الدفاع الجنود: دقت طبول الحرب ياخيالة وآدي الساعة دي ساعة الرجالة وعندما ترقي الاميرة شهرزاد البطل زعبله الى رتبة باش سنجق دار تقول: الخاتونه: اسمعوا الامر الجديد البنات: اسمعوا الامر الجديد الخاتونه: كلكم من تحت امر باش سنجق داري الوحيد الجميع: ليحيا باش سنجق دارنا اللى مشرف عسكرنا قرة ادم وقمع الدولة وميرشاه: اما عجايب اما تباته تبقى فضيحة وتبقى شماته واحد يعلى واحنا تلاته لازم احنا نكون الاول قرة ادم أوغلي وقمع الدولة حورية: لسه أنت يازعبله صغار وازاي هتصبح سنجق دار زعبله: ستي الخاتونه حبيتني شافتني عاقل رقيتني حورية: ياخوفي بس لاتنساني وتشوف غيري زعبله: وفين أروح من وجداني ولا ضميري الخاتونه: الحب عماهم ونسوني وأنا واقفه وشايفه بعيوني بزيادة يابنت ده مش وقته خليني اكمله درجته الخاتونه: امسك ياشاطر سيف أبويا ف إيدك تستاهل الترقية الله يزيدك الجميع: امسك ياشاطر سيف أبوها ف إيدك تستاهل الترقية الله يزيدك الخاتونه: السيف ده غالي وأنت له تستاهل ده اصله سيف بابا ماهواش ساهل سلمتهولك لما شفتك راجل تزينه لما تمسكه بيمينك الجميع: امسك ياشاطر سيف أبوها ف إيدك تستاهل الترقية الله يزيدك الجنود: تنتصر ونرتفع والأعادي تتخذل روح يازعبلة تنتقم وعود لينا فايز بطل قرة ادم: كلام فى كلام منام فى منام قمع الدولة: مش راح ينفع ولا يتمتع أبدا أبدا ان شاء الله جند: راح يتمتع غصب عنكم الجميع: بكرة حانسمع ان شاء الله زعبله: دوسوا الأعادي بالقدم ماحناش فى وقت الإنتظار املوا نفوسكم بالهمم واملوا السما والأرض نار ياعسكري اللى ينهزم يقع فى عار وأي عار وإن داس على النفس وهجم ربك كفيل بالإنتصار